Θέμα: Education (Professional)
Ερώτηση: Είστε βρεφονηπιοκόμος σε τμήμα παιδιών ηλικίας 2,5 ετών. Πλησιάζουν οι Απόκριες. Η διευθύντριά σας σάς πιέζει να μεταμφιεστούν όλα τα παιδιά του τμήματός σας και να συμμετάσχουν στο πάρτι μασκέ του παιδικού σταθμού. Επιμένει μάλιστα να φορούν αυτοσχέδιες μάσκες, που θα κατασκευάσουν με τη βοήθειά σας, στο εργαστήριο εικαστικών. Επιλέξτε από τα επιχειρήματα που δίνονται παρακάτω εκείνα με τα οποία θα μπορούσατε να υποστηρίξετε την άποψη ότι τα παιδιά του τμήματός σας δεν επιθυμούν να μασκαρευτούν και δεν επωφελούνται από τη διαδικασία αυτή. (Σωστές περισσότερες από μία επιλογές).
Επιλογές:
Τα παιδιά και κυρίως αυτά που βρίσκονται στην προσχολική ηλικία, δεν μπορούν να συλλάβουν το νόημα της Αποκριάς, γιατί έτσι κι αλλιώς ζουν σ' έναν κόσμο ανάμεσα στην πραγματικότητα και στη φαντασία.
Όσον αφορά στους διάφορους ρόλους, δε χρειάζεται να έρθουν οι Αποκριές, για να τους παίξουν. Τους παίζουν καθημερινά μέσα απ' το συμβολικό παιχνίδι, το μιμητικό παιχνίδι, μέσα απ' το θεατρικό παιχνίδι.
Οι Αποκριές είναι μια γιορτή που μπορεί να αφήσει τραυματικές εμπειρίες στο παιδί, αν το περιβάλλον του δε χειριστεί κατάλληλα την κατάσταση. Η μάσκα αλλοιώνει το πρόσωπο, το παραμορφώνει και τις περισσότερες φορές του δίνει μια διάσταση υπερβολική, τρομακτική, που ενώ για τους ενήλικες είναι ένα αντικείμενο κωμικό, για τα παιδιά τις περισσότερες φορές είναι ένα αντικείμενο τρομακτικό.
Όλα τα παραπάνω.
Σωστή απάντηση (αριθμός επιλογής, από 0): 3